Tarjouskauppa
Kirkkopuiston vieressä rauhallisella sijainnilla, vaikka vain pari sataa metriä Kauppakeskus Willasta ja puoli kilometriä rautatieasemalta. Tilava kerrostalon päätyhuoneisto, jossa iso olohuone ja kaksi lasitettua parveketta pihanäkymin. Eteisen hienona erikoisuutena entisen, aikanaan Artekilla työskennelleen asukkaan teettämä uniikki Artekin kiinteä peili ja samaa sarjaa oleva kaapisto, sekä Finlandia-talostakin löytyvä kiinteä valaisin. Talon rakennusaikakauden eli 1960-luvun henkeä hienosti edustava kokonaisuus, mukaan lukien alkuperäiset sisäovet ja makuuhuoneiden kaapistot. Kaikkien asuinhuoneiden lattiat koivuparkettia, keittiössä lämmin korkki. Tilaa ja tarinoita, vahvassa tiilitalossa, omalla tontilla.
Seuraava esittelyaika ei ole vielä sovittu.
Ota yhteyttä ja sovi henkilökohtainen esittely!